b'\n_START_ARTICLE_\nListerije\n_START_SECTION_\nPogoji rasti\n_START_PARAGRAPH_\nListerije zlahka nacepimo na goji\xc5\xa1\xc4\x8du in ne zahtevajo dolo\xc4\x8denih specifi\xc4\x8dnih razmer. Uspevajo \xc5\xbee na substratu, revnim s hranili, na primer na kapljicah kondenzirane vlage. Optimalno rastejo pri temperaturah 30-37 \xc2\xb0C in pri pH obmo\xc4\x8dju med 5.0 in 9.0. Vendar pre\xc5\xbeivijo in se razmno\xc5\xbeujejo pri temperaturah 4-45 \xc2\xb0C. Ker so obstojne tudi na mrazu in so zmo\xc5\xbene prehoda iz aerobne na fakultativno anaerobno presnovo, je nevarnost za kontaminacijo hrane tudi \xc4\x8de je le-ta v vakumski ovojnini in v hladilniku.\n_START_SECTION_\nPatogenost\n_START_PARAGRAPH_\nMed patogenimi vrstami rodu Listeria je Listeria monocytogenes, ki povzro\xc4\x8da listeriozo. Oku\xc5\xbeimo se s kontaminirano hrano, zlasti nezadostno toplotno obdelanimi mesnimi, ribjimi in mle\xc4\x8dnimi izdelki._NEWLINE_Kljub temu, da so listerije ubikvitarne, je oku\xc5\xbeb sorazmerno malo. Vzrok je v sicer nizka povpre\xc4\x8dna vsebnosti bakterij, vendar se lahko vsebnost pri proizvodnji hrane s \xc5\xa1tevilnimi vmesnimi stopnjami mo\xc4\x8dno pove\xc4\x8da.'